Jyllandsposten, 1841-06-29
Hvad der derfor har bevæget dHrr. Proprietairer, Weinschenck og Koch til at modtage de omtalte Bevillinger, vilde derfor paa ingen Maade danne nogen somhelst Efterfølgning af andre Godser, uden forsaavidt særlige Omstændigheder dertil kunde lede. Og det formenes endog ligefrem at ligge i Sagens Natur, at ingen Godseier saa let forledes til at overlade et Godses Beboere det samtlige Hartkorn for circa 300 Rbd. pr. Td. Hartkorn, hvor Bøndergaardene og Jorderne, som almindeligviis er Tilfældet paa Ulstrup Gods, ere velvedligeholdte og frugtbare, og saaledes ubetinget kan ansees af dobbelt Værdi for hvad de ere afhændede naar Hensyn tages til Øieblikkets Salgspriser. Hvad der derfor her har tilskyndet en saa almeen anerkjendt videnskabelig Godseier, som Hr. Koch, til Salg af et Gods, som denne under de heldigste Conjuncturer kom i Besiddelse af, dette vil neppe blive taget til Rettesnor ved Landeiendomme i Almindelighed, idet der paa adskillige Steder i Landet pr. Td. Hartkorn Bøndergods endog forlanges over 1000 Rbd. og som ved den nu overalt tiltagende Cultur mulig snarere vil til end aftage. Maatte derfor saadanne Bestemmelser emanere, som ikke alene for Livstid tilsikkrede Godseierne temmelig betydelige Hovedgaardstaxts=Friheder, men endog for disses Efterkommere, da kan man være overtydet om, at de Baand, som endnu saa trykkende paahvile Bondestanden i Danmark, forendeel snarere vilde blive løste, og hvad er dog vigtigere for vort herlige agerdyrkende Land, end at bortrydde enhver Hindring, der lægger sig iveien for - Hoveriets Afløsning og Selveiendoms Jndførelse? Gavnligt Foretagende. Ædle og gode Foretagender møde vel ogsaa stundom Vanskeligheder, og undgaae ei altid at vorde mistydet med den lave bemærkning: at egen Fordeel i en eller anden Henseende er eller har været Drivefiedren dertil; men som dog ret vel er, at slige Yttringer, der som oftest ledes af Misundelse eller for at have noget at raillere over, ikke ændses paa og oversees med Foragt, saa Udførelsen dog af noget paatænkt Godt ikke standses, eller dræbes i Fødselen. Det maa derfor være særdeles behageligt for ethvert Øie, der har Jnteresse for det Gode og Skjønne, at see de mange omkring og i Aarhuus By Aar for Aar til Nytte og Forskjønnelse skeete og foretagende Forandringer og Forbedringer, idet netop derved bevirkes ei alene det Gode og Gavnlige, men ogsaa Forskjønnelse. Den Forandring derfor, som alt længe har været paatænkt og hvortil den endnu sig tilbydende Leilighed ikke bør gaaes Glip af, at faae den imellem Middelgade og Studsgade værende snevre Gyde omdannet til en ordentlig Gade, maa ei alene med Hensyn til den lange Distance fra Fægyden til Graven have Gavn, Forskjønnelse, Nem= og Behagelighed tilFølge, men hvad som for Mange i paakommende Ulykkes=Tilfælde end vigtigere er, sand Trøst og Beroligelse. Da altsaa Drivefiedren til den her opmærksomgjørende og ønskende Forandring, af en smal Gyde at faae en for al Passage hensigtsmæssig Gade, ikke kan tænk sig at vorde mistydet eller udsat for lave bemærkninger, er det saameget mindre at betvivle, at den vil skjænkes den fortjente Opmærksomhed, og da der, som der siges, fra flere af Beboerne der i Nærheden vil kunne ventes Understøttelse for at fremme den projecterede Gades Jstandbringelse, kan der i Tillid til Magistratens Velvillie og Jver for Byens Anliggender ikke levnes nogen Tvivl om dens kraftfulde Medvirkning hvorfor en snarlig Paabegyndelse maa ligesaa sikker kunne ventes, som den er at ønske.